Tuolpuoja

Tuolpuoja (nordsamisk: Duolbajohka, enaresamisk: Tuolbâjuuhâ) er ei elv i Enare kommune i Lappland i Finland. Elva er 13,6 kilometer lang. Den har utspring fra Gumppečopma i åsene nord for innsjøen Iijärvi. Den renner i sørvestlig retning, og passerer gjennom innsjøen Tuolpujärvi. Den fortsetter gjennom den brede, flate og myrlendte dalen, løper sammen med sideelva Jiekŋajárjohka, og munner ut i innsjøen Paavalijärvi. Herfra fortsetter Paavalijoki videre ned til Iijärvi.

Referanser 

Elver i Enare kommune
Neidenvassdraget